ddrg/super_eurlex huggingface dataset:
3.

V ustanovení M.A.305 sa písmeno e) bod 3 nahrádza takto: „3. údaje špecifické pre určité komponenty: i) záznam prevádzkovej histórie pre každú súčasť s obmedzenou životnosťou, na základe ktorého sa určuje aktuálny stav súladu s obmedzeniami letovej spôsobilosti; ii) osvedčenie o uvoľnení do prevádzky a podrobné záznamy o údržbe týkajúce sa posledného vykonania akejkoľvek plánovanej údržby a akejkoľvek následnej neplánovanej údržby všetkých súčastí s obmedzenou životnosťou a komponentov, kontrolovaných počas životnosti, až kým plánovaná údržba nebola nahradená inou plánovanou údržbou, ktorá je rozsahom a podrobnosťou rovnocenná, ale vzťahuje sa najmenej na obdobie 36 mesiacov; iii) osvedčenie o uvoľnení do prevádzky a vyhlásenie vlastníka o prebratí akéhokoľvek komponentu, ktorý je namontovaný do lietadla ELA2 bez formulára EASA 1 v súlade s ustanovením 21.A.307 písm. b) bodom 2 prílohy I (časť 21) k nariadeniu (EÚ) č. 748/2012, ale ktoré sa vzťahuje najmenej na obdobie 36 mesiacov; iv) osvedčenie o uvoľnení do prevádzky a vyhlásenie vlastníka o prebratí akéhokoľvek komponentu, ktorý je namontovaný do lietadla bez formulára EASA 1 v súlade s ustanovením 21L.A.193 písm. b) bodom 2 prílohy Ib (časť 21 Light) k nariadeniu (EÚ) č. 748/2012, ale ktoré sa vzťahuje najmenej na obdobie 36 mesiacov.“
210.

Viktor Fedorovych YANUKOVYCH (Вiктор Федорович Янукович)

Pohlavie: muž Dátum narodenia: 9. 7. 1950 Miesto narodenia: Jenakijeve, Donecká oblasť (bývalá Ukrajinská SSR, dnešná Ukrajina) Štátna príslušnosť: ukrajinská Funkcia: bývalý prezident Ukrajiny, oligarcha

Medzi rokmi 2010 a 2014 bol Viktor Janukovyč prezidentom Ukrajiny. V úrade vykonával proruskú politiku. Ukrajinský súd uznal Viktora Janukovyča vinným z vlastizrady za to, že vyzval Ruskú federáciu na inváziu na Ukrajinu. Po zbavení funkcie sa presťahoval do Ruska, odkiaľ pokračoval v aktivitách zameraných na destabilizáciu Ukrajiny. Pomáhal pri ruskom vojenskom zasahovaní do diania na Ukrajine tým, že prezidenta Ruskej federácie v marci 2014 vyzýval, aby vyslal ruské jednotky na Ukrajinu. Viktor Janukovyč podporoval proruských politikov, ktorí zastávali verejné funkcie na okupovanom Kryme. V roku 2021 sa začalo nové predsúdne vyšetrovanie na Ukrajine, podľa ktorého Viktor Janukovyč spolu s dvoma bývalými ministrami obrany zámerne znížili obrannú kapacitu Ukrajiny, a to najmä v Krymskej autonómnej republike. Sám seba považuje za legitímneho prezidenta Ukrajiny a vo svojich verejných vyjadreniach neustále prezentuje proruský postoj. Podľa rôznych zdrojov bol Viktor Janukovyč súčasťou špeciálnej ruskej operácie, ktorej cieľom počas prvých fáz nevyprovokovanej protiprávnej vojenskej agresie voči Ukrajine bolo, aby nahradil ukrajinského prezidenta. Okrem toho prezident Čečenskej republiky Ramzan Kadyrov požiadal prezidenta Ukrajiny, aby všetky svoje právomoci odovzdal Viktorovi Janukovyčovi. Viktor Janukovyč je preto zodpovedný za podporu alebo vykonávanie činností alebo politík, ktoré ohrozujú územnú celistvosť, zvrchovanosť a nezávislosť Ukrajiny ako aj stabilitu a bezpečnosť štátu.
(3)

Z toho istého dôvodu by sa možnosť členských štátov vyplácať preddavky mala rozšíriť na režim pomoci na dodávanie ovocia a zeleniny a mlieka a mliečnych výrobkov do vzdelávacích zariadení stanovený v časti II hlave I kapitole II oddiele 1 nariadenia (EÚ) č. 1308/2013. Vyplácanie uvedených preddavkov by malo podliehať špecifickým podmienkam stanoveným podľa článku 44 ods. 5 nariadenia (EÚ) 2021/2116. Keďže správa a vykonávanie uvedeného režimu pomoci vychádza zo školských rokov, ako sa vymedzuje v článku 1 ods. 2 vykonávacieho nariadenia Komisie (EÚ) 2017/39 (4), systém preddavkov by sa mal uplatňovať na pomoc na školský rok 2023/2024 a nasledujúce školské roky.
22.

Dočasný rozdiel môže vzniknúť pri prvotnom vykázaní majetku alebo záväzku, ak napríklad časť alebo celá obstarávacia cena majetku nebude odpočítateľná na daňové účely. Spôsob účtovania takéhoto dočasného rozdielu závisí od povahy transakcie, ktorá viedla k prvotnému vykázaniu majetku alebo záväzku: a) v rámci podnikovej kombinácie účtovná jednotka vykazuje každý odložený daňový záväzok alebo pohľadávku a to ovplyvní sumu goodwillu alebo sumu zisku z výhodnej kúpy, ktorý vykazuje (pozri odsek 19); b) ak transakcia ovplyvňuje účtovný zisk alebo zdaniteľný zisk alebo vedie k rovnakým zdaniteľným a odpočítateľným dočasným rozdielom, účtovná jednotka vykazuje každý odložený daňový záväzok alebo pohľadávku a vykazuje výsledný odložený daňový náklad alebo výnos v zisku alebo strate (pozri odsek 59); c) ak transakcia nie je podnikovou kombináciou, nemá vplyv ani na účtovný zisk, ani na zdaniteľný zisk a nevedie k rovnakým zdaniteľným a odpočítateľným dočasným rozdielom, účtovná jednotka by pri neexistencii výnimky ustanovenej v odsekoch 15 a 24 vykázala výsledný odložený daňový záväzok alebo pohľadávku a upravila účtovnú hodnotu aktíva alebo záväzku o rovnakú sumu. Takéto úpravy by mohli spôsobiť, že účtovná závierka by bola menej transparentná. Preto tento štandard nepovoľuje, aby účtovná jednotka vykázala výsledný odložený daňový záväzok alebo pohľadávku ani pri prvotnom vykázaní, ani následne (pozri príklady ďalej). Okrem toho účtovná jednotka nevykazuje následné zmeny v nevykázanom odloženom daňovom záväzku alebo pohľadávke počas odpisovania aktíva. ...
(1)

V delegovanom nariadení Komisie (EÚ) 2019/625 (2) sa stanovujú požiadavky na vstup zásielok určitých zvierat a tovaru určených na ľudskú spotrebu z tretích krajín alebo ich regiónov do Únie s cieľom zabezpečiť, aby spĺňali uplatniteľné požiadavky stanovené v pravidlách o bezpečnosti potravín uvedených v článku 1 ods. 2 písm. a) nariadenia (EÚ) 2017/625 alebo požiadavky, ktoré sú uznané prinajmenšom za im rovnocenné. Vstup uvedeného tovaru a zvierat do Únie podlieha najmä požiadavke, aby pochádzali z tretej krajiny alebo jej regiónu, ktoré sú zahrnuté do zoznamu v súlade s článkom 126 ods. 2 písm. a) nariadenia (EÚ) 2017/625.
(2)

Dňa 7. júla 2021 spoločnosť AK Steel Corporation (ďalej len „žiadateľ“), doplnkový kód TARIC (3) C044, so sídlom v Spojených štátoch amerických (USA), ktorej vývoz plochých valcovaných výrobkov s orientovanou štruktúrou z kremíkovej elektroocele do Únie podlieha valorickému antidumpingovému clu vo výške 22 %, informovala Komisiu, že zmenila svoj názov na „Cleveland-Cliffs Steel Corporation“ so sídlom v štáte Ohio, USA.
(9)

Úrad 28. februára 2022 v súlade s článkom 11 nariadenia (EÚ) 2015/2283 prijal vedecké stanovisko pod názvom „Safety of the extension of use of galacto-oligosaccharides as a Novel food pursuant to Regulation (EU) 2015/2283“ (8) [Bezpečnosť rozšírenia používania galaktooligosacharidov ako novej potraviny podľa nariadenia (EÚ) 2015/2283].
(2)

Vykonávacím nariadením Komisie (EÚ) 2021/1449 (3) sa predĺžilo obdobie platnosti schválenia účinných látok chlorotolurón, klomazón, daminozid, deltametrín, fludioxonyl, flufenacet, fostiazát, MCPA, MCPB a prosulfokarb do 31. októbra 2022, účinných látok chlórmekvát, propachizafop, chizalofop-P-etyl, chizalofop-P-tefuryl a tritosulfurón do 30. novembra 2022 a účinných látok 2-fenylfenol, 8-hydroxychinolín, amidosulfurón, bifenox, klofentezín, dikamba, difenokonazol, diflufenikán, dimetachlór, etofenprox, fenoxaprop-P, fénpropidín, lenacil, nikosulfurón, parafínové oleje, parafínový olej, penkonazol, pikloram, síra, tetrakonazol, tri-alát a triflusulfurón do 31. decembra 2022. Vykonávacím nariadením Komisie (EÚ) 2017/555 (4) sa predĺžilo obdobie platnosti schválenia účinných látok bensulfurón, nátrium-5-nitroguajakolát, nátrium-o-nitrofenolát, nátrium-p-nitrofenolát a tebufénpyrad do 31. októbra 2022. Vykonávacím nariadením Komisie (EÚ) 2019/291 (5) sa predĺžilo obdobie schválenia účinnej látky prohexadión do 31. decembra 2022.
(7)

V prípade potravín, do ktorých bola pridaná niektorá z príslušných látok a ktoré boli uvedené na trh v Únii alebo ktoré boli odoslané z tretích krajín a boli v tranzite do Únie pred nadobudnutím účinnosti tohto nariadenia, by sa malo povoliť uvádzanie na trh v Únii až do dátumu ich minimálnej trvanlivosti alebo dátumu spotreby. Toto prechodné opatrenie by sa nemalo uplatňovať na prípravky, do ktorých bola pridaná niektorá z príslušných látok a ktoré nie sú určené na samostatnú konzumáciu, keďže výrobcovia potravinových výrobkov, ktorí používajú tieto prípravky ako zložky, poznajú ich zloženie pri ich používaní.
b)

Fyzikálne vlastnosti: Prípravok na ochranu rastlín musí spĺňať fyzikálne kritériá (vrátane stability pri skladovaní) špecifikované pre príslušný druh prípravku v Príručke vývoja a použitia špecifikácií FAO a WHO pre prípravky na ochranu rastlín (Manual on the development and use of FAO and WHO specifications for plant protection products).
(11)

V bode 5.2.1 prílohy II k nariadeniu (ES) č. 1107/2009 sa stanovujú kritériá na to, aby sa účinné látky, ktoré sú mikroorganizmami, považovali za účinné látky s nízkym rizikom, a v súčasnosti sa v ňom uvádza možný výskyt viacnásobnej rezistencie voči antimikrobikám. Bez akejkoľvek zmienky o možnosti prenosu takejto rezistencie sa v týchto kritériách uvádza niekoľko možností liečby antimikrobikami, ktoré sú účinné proti mikroorganizmu tvoriacemu účinnú látku. Hoci mikroorganizmy môžu byť schválené, len ak nie sú patogénne, ani infekčné za odporúčaných podmienok používania a v prípade, že ide o vírusy, nie sú pre ľudí infekčné za žiadnych okolností, je potrebné zabezpečiť, aby bolo k dispozícii niekoľko možností liečby účinnými antimikrobikami s cieľom zachovať vysokú úroveň ochrany ľudského zdravia v nepravdepodobnom prípade oportúnnej infekcie, najmä v zraniteľných skupinách obyvateľstva. Možný výskyt viacnásobnej rezistencie voči niektorým antimikrobikám, ako sa v súčasnosti uvádza v bode 5.2.1, však neobjasňuje počet účinných liečebných možností založených na antimikrobikách, ktoré sú k dispozícii. Je preto vhodné špecifikovať kritériá nízkeho rizika vzťahujúce sa na mikroorganizmy iné ako vírusy. V záujme jasnosti a právnej istoty je teda vhodné bližšie špecifikovať kritériá na to, aby sa účinná látka, ktorá je mikroorganizmom, považovala za účinnú látku s nízkym rizikom, a to uvedením počtu antimikrobiálnych látok, na ktoré je mikroorganizmus preukázateľne vnímavý. Okrem toho je vhodné spresniť, že takéto kritériá sa vzťahujú len na mikroorganizmy iné ako vírusy, keďže vírusy využívajú zvyčajne úzky rozsah hostiteľov a vírusy, ktoré sú infekčné pre ľudí, budú zo schválenia vylúčené.
(2)

Vo vykonávacom nariadení (EÚ) 2016/1646 sa takisto stanovuje, že inštitúcie by mali mať možnosť uznať ako prípustný kolaterál aj nástroje zahrnuté do hlavných indexov, ktoré nespĺňajú uvedené kritériá, ale s ktorých zložkami sa dostatočne obchoduje, pričom sa zvažujú nové kritériá na identifikáciu týchto indexov. Skúsenosti však ukázali, že uvedené kritériá, ktoré sú vymedzené s ohľadom na trh, na ktorom je index založený, sa ťažko uplatňujú na hlavný index stanovený v tretej krajine, keďže si vyžadujú zber údajov o všetkých akciách prijatých na obchodovanie na danom trhu. Tento problém bránil riadnemu dosiahnutiu cieľa nariadenia (EÚ) č. 575/2013, ktorým je zabezpečiť minimálnu prahovú hodnotu likvidity zložiek indexu. Preto treba stanoviť nové kritériá, ktorými by sa riešili zistené nedostatky. Týmito novými kritériami by sa mala zabezpečiť primeranosť nástrojov ako prípustného kolaterálu, a teda dostatočná prahová hodnota likvidity nezávisle od trhu, na ktorom je index založený, ak sú splnené dve podmienky týkajúce sa štandardných ukazovateľov trhovej likvidity. V rámci prvej podmienky by sa malo vyžadovať, aby aspoň 80 % zložiek indexu malo voľne obchodovaný objem vo výške najmenej 25 000 000 EUR alebo, ak nie sú k dispozícii informácie o voľne obchodovanom objeme, trhovú kapitalizáciu vo výške najmenej 50 000 000 EUR. V rámci druhej podmienky by sa malo vyžadovať, aby všetky zložky indexu, ktorých trhová kapitalizácia sa rovná 10 000 000 000 EUR alebo je nižšia, mali minimálny priemerný denný obrat 500 000 EUR a aby všetky zložky indexu s trhovou kapitalizáciou vyššou ako 10 000 000 000 EUR mali minimálny priemerný denný obrat 1 000 000 EUR. Priemerný denný obrat by sa mal vypočítať za dvanásť mesiacov kalendárneho roka predchádzajúceho posúdeniu, alebo prípadne za obdobie dvanástich mesiacov predchádzajúceho kalendárneho roka, počas ktorého bol finančný nástroj k dispozícii na obchodovanie.
(38)

Komisia dostala pripomienky iba od spoločnosti Youngwire. Spoločnosť súhlasila so zisteniami a závermi Komisie. Upozornila však, že vzhľadom na dlhé trvanie postupov, t. j. časového rámca tohto priebežného revízneho prešetrovania, a navyše aj na jeho oneskorený začiatok, spoločnosť vyvážala dotknutý výrobok do Únie pod názvom Young Heung Iron. So zreteľom na uvedené spoločnosť požiadala, aby sa zmena názvu uplatňovala len od nadobudnutia účinnosti súčasného nariadenia, respektíve ako alternatívne riešenie požiadala, aby Komisia pridelila doplnkový kód A969 spoločnosti Youngwire k 6. máju 2020 a spoločnosti Young Heung Iron & Steel Co., Ltd na obdobie od 6. mája 2020 až do nadobudnutia účinnosti súčasného nariadenia. Podľa spoločnosti by toto riešenie bolo v súlade so zisteniami z prešetrovania, že obidva názvy patria tej istej spoločnosti.
(7)

Vzhľadom na riziko zavlečenia slintačky a krívačky do Únie v súvislosti so vstupom zásielok čerstvého mäsa z určitých kopytníkov z pásma kontroly chorôb 6b v Botswane by už vstup takýchto zásielok do Únie nemal byť povolený.
(3)

Výbor pre harmonizovaný systém Svetovej colnej organizácie na svojom 68. zasadnutí v septembri 2021 schválil stanovisko k zatriedeniu 8427.10/1, ktorým sa zatrieďuje výrobok s názvom „zdvíhacie zariadenie s ohybným ramenom s vlastným pohonom“ („Self-propelled Articulated Boom Lift“), pričom ide o kolesový vozík poháňaný elektrickým motorom s ohybným hydraulickým zdvíhacím ramenom, ktorý má pracovnú plošinu (klietku alebo pracovný kôš) pripevnenú na ramene. Toto zdvíhacie zariadenie má maximálnu rýchlosť 5,2 km/h (zložené rameno) a 0,8 km/h (po vysunutí), maximálnu prevádzkovú výšku 15,7 m, maximálnu hrubú hmotnosť 6 500 kg a kapacitu plošiny 227 kg. Je určené na umiestnenie pracovníka tak, aby mu to umožňovalo prácu vo výškach. Zariadenie bolo zatriedené do podpoložky 8427 10 harmonizovaného systému (HS) a vzhľadom na svoje objektívne charakteristické vlastnosti zodpovedá číselnému znaku KN 8427 10 10 ako samohybné vozíky poháňané elektrickým motorom, so zdvihom do výšky 1 m alebo vyšším.
(10)

Látka nátrium-[(hydroxymetyl)amino]acetát (CAS č. 70161-44-3) bola delegovaným nariadením Komisie (EÚ) 2020/1182 (5) klasifikovaná ako karcinogén kategórie 1B a mutagén kategórie 2 . Z poznámok 8 a 9 k tejto klasifikácii vyplýva, že táto klasifikácia je uplatniteľná len vtedy, pokiaľ nemožno preukázať, že maximálna teoretická koncentrácia uvoľniteľného formaldehydu (nezávisle od zdroja) v zmesi, tak ako sa uvádza na trh, je nižšia ako 0,1 %. V nariadení Komisie (EÚ) 2021/1902 (6) bol „nátrium-[(hydroxymetyl)amino]acetát“ omylom pridaný ako položka 1669 do zoznamu zakázaných látok v prílohe II k nariadeniu (ES) č. 1223/2009, a to napriek tomu, že už bol uvedený v položke 51 prílohy V k uvedenému nariadeniu pod chemickým názvom/INN „nátrium-[(hydroxymetyl)amino]acetát“ ako konzervačná látka povolená v kozmetických výrobkoch za určitých podmienok. Látka by sa nemala uvádzať v prílohe II ani v prílohe V k nariadeniu (ES) č. 1223/2009 a položka 1669 by sa preto mala vypustiť z prílohy II k uvedenému nariadeniu.
(8)

EAPA a MAMDPA ako prekurzory amfetamínu, metamfetamínu a MDMA predstavujú vážne sociálne hrozby, ako aj hrozby pre oblasť verejného zdravia v Únii. V súvislosti s nimi neexistuje známa zákonná výroba, obchod alebo použitie, s výnimkou použitia na výskumné účely. Preto by ich zaradenie do kategórie 1 v prílohe I k nariadeniu (ES) č. 273/2004 a do kategórie 1 v prílohe k nariadeniu (ES) č. 111/2005 bolo primeranou reakciou, aby sa zabránilo ich používaniu pri nedovolenej výrobe omamných látok, a zároveň by to pre hospodárske subjekty a príslušné orgány v Únii nepredstavovalo žiadne významné dodatočné administratívne zaťaženie.
(5)

V nariadení (EÚ) 2019/1009 sa stanovujú požiadavky na inhibítory ako EÚ produkty na hnojenie patriace do kategórie PFC 5 a na EÚ produkty na hnojenie obsahujúce inhibítory ako komponentný materiál patriace do kategórie CMC 1. S cieľom predísť prípadným nejasnostiam by sa terminológia použitá v uvedenom nariadení mala zmeniť tak, aby sa zohľadňoval rozdiel medzi týmito dvoma situáciami. Pojem „inhibujúca zložka“ by sa preto mal používať vždy, keď sa týka látky alebo zmesi, ktorá zlepšuje spôsob uvoľňovania živín oddialením alebo zastavením činnosti konkrétnych skupín mikroorganizmov alebo enzýmu. Pojem „inhibítor“ by sa mal používať len vtedy, ak sa vzťahuje na EÚ produkty na hnojenie patriace do PFC 5. Toto rozlíšenie je dôležité, keďže inhibítormi môžu byť nielen inhibujúce zložky, ale aj zmesi obsahujúce iné látky, napríklad stabilizátory. Správne používanie týchto pojmov je potrebné na uľahčenie voľného pohybu EÚ produktov na hnojenie tým, že sa jasne stanovia pravidlá uplatniteľné v každej situácii.
C28C

Pri uplatňovaní klasifikačného zakrytia na finančné aktívum sa od účtovnej jednotky nevyžaduje, aby uplatňovala požiadavky na zníženie hodnoty uvedené v oddiele 5.5 štandardu IFRS 9. Ak by sa na finančné aktívum na základe klasifikácie určenej podľa odseku C28B vzťahovali požiadavky na zníženie hodnoty uvedené v oddiele 5.5 štandardu IFRS 9, ale účtovná jednotka by pri uplatňovaní klasifikačného zakrytia tieto požiadavky nedodržiavala, účtovná jednotka by naďalej prezentovala akúkoľvek sumu vykázanú v súvislosti so znížením hodnoty v predchádzajúcom období v súlade so štandardom IAS 39 Finančné nástroje: vykazovanie a oceňovanie. V opačnom prípade sa všetky takéto sumy zrušia.
(3)

Podľa prílohy II k nariadeniu (ES) č. 1333/2008 sú kyselina askorbová (E 300), askorban sodný (E 301) a askorban vápenatý (E 302) (ďalej len „prídavné látky v potravinách“) v súčasnosti povolené ako prídavné látky v potravinách okrem iných kategórií v kategórii 09.1.1 „Nespracované ryby“ a kategórii 09.2 „Spracované ryby a produkty rybolovu vrátane mäkkýšov a kôrovcov“ v súlade so zásadou quantum satis. Podľa názoru Vedeckého výboru pre potraviny je prijateľné ich používanie ako antioxidantov. Európsky úrad pre bezpečnosť potravín (ďalej len „úrad“) vo svojom vedeckom stanovisku k prehodnoteniu bezpečnosti prídavných látok v potravinách (3) potvrdil, že pri ich používaní ako prídavných látok v potravinách oznámenými spôsobmi a v oznámených množstvách neexistuje žiadne bezpečnostné riziko a že nie je potrebné vyčísliť ich prijateľný denný príjem. Takýto záver znamená, že látka predstavuje veľmi nízke bezpečnostné riziko, sú k dispozícii spoľahlivé informácie o expozícii aj toxicite a pri dávkach, ktoré nespôsobujú výživovú nerovnováhu u zvierat, existuje nízka pravdepodobnosť nepriaznivých účinkov na zdravie ľudí. V súčasnosti nie je pre tieto prídavné látky v potravinách stanovené žiadne maximálne číselne vyjadrené maximálne množstvo a majú sa používať v súlade so správnou výrobnou praxou v množstve, ktoré nie je vyššie, ako je nevyhnutné na dosiahnutie zamýšľaného účelu, a za predpokladu, že spotrebiteľ nie je uvedený do omylu.
(5)

V záujme zabezpečenia štandardizovaného a harmonizovaného prístupu, pokiaľ ide o prístup k údajom o derivátoch, a zníženia administratívneho zaťaženia subjektov uvedených v článku 81 ods. 3 nariadenia (EÚ) č. 648/2012, ako aj archívov obchodných údajov je vhodné ďalej špecifikovať úlohy archívov obchodných údajov pri poskytovaní prístupu k údajom o derivátoch. Archívy obchodných údajov by mali určiť osobu zodpovednú za styk so subjektmi uvedenými v článku 81 ods. 3 nariadenia (EÚ) č. 648/2012. Takisto by mali na svojom webovom sídle sprístupniť pokyny pre tieto subjekty, v ktorých sa vysvetľuje, ako požiadať o prístup k údajom, ktoré má v držbe archív obchodných údajov. Ďalej by mali archívy obchodných údajov v záujme zjednodušenia žiadostí uvedených subjektov o prístup k príslušným údajom vypracovať štandardizovaný formulár, na základe ktorého by uvedené subjekty mohli poskytovať archívom obchodných údajov informácie, ktoré by archívom umožnili stanoviť požiadavky na prístup k údajom. A napokon by mali archívy obchodných údajov stanoviť technické opatrenia potrebné na to, aby mohli subjekty uvedené v článku 81 ods. 3 nariadenia (EÚ) č. 648/2012 získať prístup k údajom o ohlásených derivátoch.
(1)

V článku 17 vykonávacieho nariadenia Komisie (EÚ) 2017/892 (2) sa stanovujú pravidlá týkajúce sa nákladov na triedenie a balenie ovocia a zeleniny stiahnutých z trhu a určených na bezplatnú distribúciu. V prílohe V k uvedenému nariadeniu sa stanovujú paušálne sumy týchto nákladov. V delegovanom nariadení Komisie (EÚ) 2017/891 (3), ktorým sa stanovujú pravidlá podpory takéhoto stiahnutia z trhu, sa stanovuje limit na náklady na triedenie a balenie ovocia a zeleniny stiahnutých z trhu na bezplatnú distribúciu s cieľom zabrániť nadmernej kompenzácii. Zo skúseností členských štátov a organizácií výrobcov týkajúcich sa vykonávania stiahnutí z trhu vyplýva, že sumy stanovené vo vykonávacom nariadení (EÚ) 2017/892 na náklady na triedenie a balenie v prípade stiahnutia z trhu na účely bezplatnej distribúcie v sektore ovocia a zeleniny by sa nemali považovať za paušálne sumy, ale skôr za maximálne sumy, ktoré by sa nemali prekročiť, a že s cieľom zabrániť nadmernej kompenzácii by náklady na triedenie a balenie nemali byť oprávnené, ak sa bezplatná distribúcia ovocia a zeleniny uskutoční po spracovaní.
3.

V článku 6b sa vkladajú tieto odseky: „4. Odchylne od článku 2 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov, ktoré patria subjektu uvedenému v zázname 91 v prílohe I, alebo sprístupnenie určitých finančných prostriedkov alebo hospodárskych zdrojov tomuto subjektu za podmienok, ktoré príslušné orgány považujú za vhodné, a po tom, ako určia, že takéto finančné prostriedky alebo hospodárske zdroje sú potrebné na dokončenie transakcií, vrátane predajov, ktoré sú nevyhnutne potrebné na to, aby sa do 31. decembra 2022 ukončil spoločný podnik alebo podobné právne dojednanie, ktoré bolo uzavreté pred 16. marcom 2022 a zahŕňa právnickú osobu, subjekt alebo orgán uvedené v zozname v prílohe XIX k nariadeniu (EÚ) č. 833/2014. 5. Odchylne od článku 2 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov, ktoré patria subjektu uvedenému v zázname 101 v prílohe I, alebo sprístupnenie určitých finančných prostriedkov alebo hospodárskych zdrojov tomuto subjektu za podmienok, ktoré príslušné orgány považujú za vhodné, a po tom, ako určia, že takéto finančné prostriedky alebo hospodárske zdroje sú potrebné na to, aby operácie, zmluvy alebo iné dohody uzavreté pred 3. júnom 2022 s týmto subjektom alebo inak zahŕňajúce tento subjekt boli ukončené do 7. januára 2023. 6. Dotknutý členský štát informuje ostatné členské štáty a Komisiu o všetkých povoleniach udelených podľa tohto článku do dvoch týždňov odo dňa vydania povolenia.“